CELEX: 62018CN0163
Language: da
Date: 2018-03-01 00:00:00
Title: Sag C-163/18: Anmodning om præjudiciel afgørelse indgivet af Rechtbank Noord-Nederland (Nederlandene) den 1. marts 2018 — HQ, for sig selv og som juridisk repræsentant for sit mindreårige barn IP, samt JO mod Aegean Airlines SA

28.5.2018   
            
            
               DA
            
            
               Den Europæiske Unions Tidende
            
            
               C 182/11
            
         Anmodning om præjudiciel afgørelse indgivet af Rechtbank Noord-Nederland (Nederlandene) den 1. marts 2018 — HQ, for sig selv og som juridisk repræsentant for sit mindreårige barn IP, samt JO mod Aegean Airlines SA
   (Sag C-163/18)
   (2018/C 182/12)
   Processprog: nederlandsk
   
      Den forelæggende ret
   
   Rechtbank Noord-Nederland
   
      Parter i hovedsagen
   
   
      Sagsøgere: HQ, for sig selv og som juridisk repræsentant for sit mindreårige barn IP, samt JO
   
      Sagsøgt: Aegean Airlines SA
   
      Præjudicielle spørgsmål
   
   
               1)
            
            
               Skal artikel 8, stk. 2, i forordning nr. 261/2004 (1) fortolkes således, at en passager, der i henhold til (det i national ret gennemførte) direktiv 90/134/EØF (2) om pakkerejser er berettiget til at kræve refusion af billetten hos rejsearrangøren, ikke længere kan kræve refusion hos luftfartsselskabet?
            
         
               2)
            
            
               Såfremt spørgsmål 1 besvares bekræftende, kan en passager alligevel kræve refusion af billetten hos luftfartsselskabet, såfremt det godtgøres, at rejsearrangøren, hvis denne har handlet ansvarspådragende, i finansiel henseende faktisk ikke er i stand til at refundere billetten og heller ikke har truffet nogen garantiforanstaltninger for at sikre refusionen?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).
   
      (2)  Rådets direktiv 90/314/EØF af 13.6.1990 om pakkerejser, herunder pakkeferier og pakketure (EFT 1990, L 158, s. 59).